Muna wani mawuyacin lokaci ne a tarihin duniya, lokacin da bil’adama zai zabi irin rayuwansa nan gaba. Yayin da duniya ke ci gaba da dogara ga juna a rashin karfi ko kumamanci, rayuwa nan gaba ta kunshi yanayi na masifa da alkawarai manya-manya. Kafin dai mu kai ga ci gaba dole ne, sai mun fahimci cewa a cikin al’adu da halin rayuwa daban-daban masu kayataswa; mu al’umman iyali guda ne na duniya da makoma guda. Kamata ya yi kuma mu hada kai wajen tabattar da jurewar al’ummar duniya, wanda ke kafe kan dabi’u na kwarai maidaraja halittu, da daraja ’yancin bil’adama a duniya. ‘Yancin tattalin arziki da kuma al’adar zaman lafiya. A dangane da haka ne, mu al’ummar duniya muka furta hakkokinmu ga juna, domin rayuwan dukan al’umman duniya da kuma tsarraraki masu zuwa. Canjin yanayi ko dumamarsa, wani batu ne da yake ci gabada daukar hankalin bil’adama kuma yana jawo zazzafar muhawara da musayar ra’ayi tsakanin masana da kwararraru, musamman kan illolin da wannan batun ke haifarwa a rayuwar al’umma.